
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (0,150) στρεμμάτων στη θέση «Πα¬ 
νόραμα Κινέττας» περιφέρειας Δήμου Μεγάρων Νομού Αττικής. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών και χορήγησης οικοδομικών 
αδειών στην εκτός του εγκεκριμένου ρυμοτομικού σχεδίου πε- 
ριοχή «Στούντιο ’Αλφα» του δήμου Αμαρουσίου. . 2 

Αναστολή οικοδομικών εργασιών και χορήγησης οικοδομικών 
αδειών στο Ο.Τ. 1041 του εγκεκριμένου σχεδίου Αάρισας. 
...;. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 51 (1). 

Κήρυξη αναδασωτέας έκτασης (0,150) στρεμμάτων στη θέση «Πανό¬ 
ραμα Κινέττας» περιφέρειας Δήμου Μεγάρων Νομού Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της Χώ¬ 


ρας· 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: α) του άρθρου 41 και β) του άρθρου 38. 

4. Τις διατάξεις του Υπουργείου Γεωργίας: α) 160417/1180/ 
8.7.80, και β) 182447/3049/24.9.80 την 2979/7.12.1987 πρό¬ 
ταση του Δασαρχείου Μεγάρων και τη σχετική έκθεση αυτοψίας από τις 
οποίες προκύπτει ότι η δασική βλάστηση που καταστράφηκε από παρά¬ 
νομη εκχέρσωση, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
του δάσους, ώστε ν’ αποκλεισθεί η διάθεσή του για άλλο προορισμό, δα¬ 
σική έκταση εκατόν πενήντα χιλιοστών του στρέμματος (0,150) 
στρεμμ. που βρίσκεται στη θέση, «Πανόραμα Κινέτας» περιφέρειας του 
Δήμου Μεγάρων και προσδιορίζεται από τα στοιχεία και έχει όρια: 

Ανατολικά: Με οδό Οδυσσέως και πέραν αυτής με πευκοδάσος. 

Δυτικά: Με πευκοδάσος. 

Βόρεια: Με πευκοδάσος. 

Νότια: Με οδό Αγίας Σοφίας και πέραν αυτής με πευκοδάσος, όπως 
φαίνεται στο συνημμένο διάγραμμα που αποτελεί αναπόσπαστο μέρος 
της απόφασης αι^τής. 

Η καταστραφείσα δασική βλάστηση θα αποκατασταθεί με φυσική 
αναγέννηση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αιγάλεω, 18 Ιανουάριου 1988 
Ο Νομάρχης 
ΓΕΩΡ. ΑΝΑΝΙΑΔΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 13903/417 (2) 

Αναστολή οικοδομικών εργασιών και χορήγησης οικοδομικών αδειών 
στην εκτός του εγκεκριμένου ρυμοτομικού σχεδίου περιοχή «Στού¬ 
ντιο Άλφα» του δήμου Αμαρουσίου. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡ/ΝΤΟΣ ΧΩΡ/ΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1337/1983 «επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 4. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

3. Την υπ’ αριθ. Τ. 1291/1987 απόφαση του Πρωθυπουργού «Σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων, Με¬ 
ταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

4. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 


Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

5. Την υπ’ αριθ. 19658/841/14.4.1983 απόφαση του Υπουργού 
Χωροταξίας, Οικισμού και Περιβάλλοντος «Κίνηση διαδικασίας σύντα¬ 
ξης του Γ.Π.Σ. του ηπειρωτικού τμήματος Ν. Αττικής» (ΦΕΚ 154/Δ, 
διόρθωση ΦΕΚ 457/Δ/84). 

6. Την υπ’ αριθ. 237/1987 γνωμοδότηση του δημοτικού συμβου¬ 
λίου Αμαρουσίου, αποφασίζουμε: 

1) Αναστέλλονται για έξι (6) μήνες οι οικοδομικές εργασίες και η χο¬ 
ρήγηση των οικοδομικών αδειών στην εκτός του εγκεκριμένου ρυμοτο¬ 
μικού σχεδίου περιοχή «Στούντιο Άλφα» του δήμου Αμαρουσίου, όπως 
η περιοχή φαίνεται περικλειομένη με μπλε γραμμή στα δύο (2) σχετικά 
πρωτότυπα διαγράμματα σε κλίμακα 1:5.000, που έχουν θεωρηθεί 
από τον Προϊστάμενο της Διεύθυνσης Πολεοδομικών Εφαρμογών με 
την υπ’ αριθ. 13903/1988 πράξη του και που συνοπτικά τους αντί¬ 
τυπα δημοσιεύονται με την παρούσα απόφαση. 

2) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 2 Φεβρουάριου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Αριθ.' 17 (3) 

Αναστολή οικοδομικών εργασιών και χορήγησης οικοδομικών αδειών 
στο Ο.Τ. 1041 του εγκεκριμένου σχεδίου Λάρισας. 

Ο ΝΟΜΑΡΧΗΣ ΛΑΡΙΣΑΣ 

. Έχοντας υπόψη: 

1. Τις διατάξεις του από 17.7.1923 Ν. Δ/τος περί σχεδίων πόλεων 
κ.λπ. όπως μεταγενέστερα τροποποιήθηκαν και συμπληρώθηκαν και ει¬ 
δικότερα του άρθρου 8 αυτού. 

2. Τις διατάξεις του άρθρου 31 του Ν. 1577/85 περί Γ.Ο.Κ.. 

3. Τις διατάξεις του Π. Δ/τος 183/86 έγκριση τροποποιήσεως και 
καθορισμού-όρων και περιορισμών δόμησης από τους Νομάρχες. 

4. Τις διατάξεις του Ν. 1.337/83 και ειδικότερα το άρθρο 33 όπως 
συμπληρώθηκε με το άρθρο 8 του Ν. 1512/85. 

5. Την απόφαση 409/30/1987 του Δημοτικού Συμβουλίου Λάρι¬ 
σας περί αναστολής των οικοδομικών εργασιών στο Ο.Τ. 1041 του 
εγκεκριμένου ρυμοτομικού σχεδίου Λάρισας, για τρεις μήνες. 

6. Τη μελέτη επέκτασης - Αναθεώρησης της Λάρισας με την οποία 
προτείνεται δημιουργία δρόμου που διασπά το ανωτέρω Ο.Τ. 1041. 


7. Τη σύμφωνη γνώμη του Συμβουλίου Χ.Ο.Π. του Νομού που δια¬ 
τυπώθηκε στην 42/1/12.1.88 απόφασή του, αποφασίζουμε: 

1. Εγκρίνουμε την αναστολή για τρεις μήνες των οικοδομικών εργα¬ 
σιών και αναστολή έκδοσης οικοδομικών αδειών σε τμήμα του Ο.Τ. 
1041 του εγκεκριμένου σχεδίου στη θέση που από μελέτη αναθεώρησης 
προτείνεται η δημιουργία δρόμου μεταξύ των Ο.Τ. 1111Γ και ΟΤ 
1111Β. 

Η περιοχή αναστολής φαίνεται με μπλε γραμμή στο σχετικό διά¬ 
γραμμα σε κλ. 1:1000 που θεωρήθηκε από την Προισταμένη του Τ.Π. 
και Π.Ε. Ν. Λάρισας. 

2. Της παραπάνω αναστολής εξαιρούνται, η χορήγηση αδειών και η 
εκτέλεση εργασιών επισκευής, αποκατάστασης και συντήρησης των κτι¬ 
ρίων για λόγους υγιεινής και ασφάλειας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 18 Ιανουάριου 1988 
Ο Νομάρχης 

. ΔΗΜ. ΚΟΤΚΟΤΛΑΚΗΣ 

